CELEX: 32016R1903
Language: mt
Date: 2016-10-28 00:00:00
Title: Regolament tal-Kunsill (UE) 2016/1903 tat-28 ta' Ottubru 2016 li jiffissal-opportunitajiet tas-sajd għall-2017 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku u li jemenda r-Regolament (UE) 2016/72

29.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 295/1
            
         REGOLAMENT TAL-KUNSILL (UE) 2016/1903
   tat-28 ta' Ottubru 2016
   li jiffissal-opportunitajiet tas-sajd għall-2017 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku u li jemenda r-Regolament (UE) 2016/72
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               L-Artikolu 43(3) tat-Trattat jipprevedi li l-Kunsill jadotta miżuri għall-iffissar u l-allokazzjoni ta' opportunitajiet tas-sajd, fuq proposta tal-Kummissjoni.
            
         
               (2)
            
            
               Ir-Regolament (UE) Nru 1380/2013 tal-Parlament Ewropew u tal-Kunsill (1) jesiġi li jiġu addottati miżuri ta' konservazzjoni filwaqt li jitqiesu l-pariri xjentifiċi, tekniċi u ekonomiċi disponibbli inkluż, fejn rilevanti, rapporti mfassla mill-Kumitat Xjentifiku, Tekniku u Ekonomiku għas-Sajd u minn korpi konsultattivi oħra, kif ukoll fid-dawl ta' kwalunkwe parir mogħti minn Kunsilli Konsultattivi u rakkomandazzjonijiet konġunti li jsiru mill-Istati Membri.
            
         
               (3)
            
            
               Il-Kunsill għandu r-responsabbiltà li jadotta miżuri dwar l-iffissar u l-allokazzjoni tal-opportunitajiet tas-sajd, inkluż ċerti kondizzjonijiet li huma funzjonalment marbuta magħhom, kif ikun xieraq. L-opportunitajiet tas-sajd jenħtieġ li jiġu allokati lill-Istati Membri b'mod li tiġi żgurata l-istabbiltà relattiva tal-attivitajiet tas-sajd ta' kull Stat Membru għal kull stokk jew attività tas-sajd filwaqt li jitqiesu kif xieraq l-għanijiet tal-Politika Komuni tas-Sajd (PKS) stipulati fir-Regolament (UE) Nru 1380/2013.
            
         
               (4)
            
            
               Ir-Regolament (UE) Nru 1380/2013 jipprevedi li l-objettiv tal-PKS ikun li tintlaħaq ir-rata ta' sfruttament tar-rendiment massimu sostenibbli sal-2015 safejn possibbli u, fuq bażi progressiva u inkrementali sa mhux aktar tard mill-2020 għall-istokkijiet kollha.
            
         
               (5)
            
            
               Għalhekk, il-qabdiet totali permissibbli (TACs) jenħtieġ li jiġu stabbiliti, f'konformità mar-Regolament (UE) Nru 1380/2013, abbażi tal-pariri xjentifiċi disponibbli, b'kont meħud tal-aspetti bijoloġiċi u soċjoekonomiċi filwaqt li jiġi żgurat trattament ġust bejn is-setturi tas-sajd, kif ukoll wara li jiġu kkunsidrati l-opinjonijiet espressi matul il-konsultazzjoni mal-partijiet ikkonċernati.
            
         
               (6)
            
            
               Ir-Regolament (UE) 2016/1139 tal-Parlament Ewropew u tal-Kunsill (2) jistabbilixxi pjan pluriennali għall-istokkijiet tal-merluzz, l-aringi u l-laċċ ikħal fil-Baħar Baltiku u s-sajd li jisfrutta dawk l-istokkijiet (“il-pjan”). Il-pjan għandu l-għan li jiżgura li l-isfruttament tar-riżorsi bijoloġiċi ħajjin tal-baħar ireġġa' lura u jżomm lill-popolazzjonijiet tal-ispeċijiet maqbuda f'livelli 'l fuq minn dawk li jistgħu jipproduċu r-rendiment massimu sostenibbli. Għal dak il-għan, il-mortalità mis-sajd fil-mira għall-istokkijiet ikkonċernati, espressa f'meded, għandha tintlaħaq kemm jista' jkun malajr u, fuq bażi progressiva u inkrementali, sal-2020. Huwa xieraq li l-limiti ta' qbid applikabbli fl-2017 għall-istokkijiet tal-merluzz, l-aringi u l-laċċ ikħal fil-Baħar Baltiku jiġu stabbiliti bil-ħsieb li jintlaħqu l-għanijiet tal-pjan.
            
         
               (7)
            
            
               Skont il-Pjan, meta l-parir xjentifiku jindika li l-bijomassa ta' stokk riproduttiv ta' kwalunkwe stokk ikkonċernat tkun taħt il-punti ta' referenza għall-bijomassa ta' stokk riproduttiv stipulati fl-Anness II tar-Regolament (UE) 2016/1139, kull miżura ta' rimedju xierqa għandha tiġi adottata sabiex jiġi żgurat li l-istokk ikkonċernat jitreġġa' lura malajr għal livelli ogħla minn dak li kapaċi jipproduċi rendiment massimu sostenibbli. Il-Kunsill Internazzjonali għall-Esplorazzjoni tal-Baħar (ICES) indika li l-bijomassa tal-istokk tal-merluzz Baltiku tal-Punent hija anqas mill-punti ta' referenza dwar konservazzjoni stipulati fl-Anness II ta' dak ir-Regolament. Konsegwentement, huwa xieraq li l-opportunitajiet ta' sajd għall-merluzz Baltiku tal-Punent jiġu stabbiliti taħt il-medda tal-mortalità mis-sajd fl-anness I, kolonna B, tar-Regolament (UE) 2016/1139, f'livell li jqis it-tnaqqis tal-bijomassa. Għal dak l-għan, huwa neċessarju li jitqiesu l-iskeda ta' żmien għall-kisba tal-għanijiet tal-PKS b'mod ġenerali u dawk tal-pjan b'mod partikolari, l-effett mistenni tal-miżuri ta' rimedju meħuda u l-ħtieġa li jiġu żgurati l-benefiċċji ekonomiċi, soċjali u ta' impjieg, kif stipulati fl-Artikolu 2 tar-Regolament (UE) Nru 1380/2013.
            
         
               (8)
            
            
               Jenħtieġ li jittieħdu aktar miżuri ta' rimedju. Estensjoni tal-perijodu tal-għeluq biż-żieda ta' ġimagħtejn mas-sitt ġimgħat applikabbli bħalissa twassal għal iżjed protezzjoni għall-ġlejjeb tal-merluzz. Skont il-parir xjentifiku, is-sajd rikreattiv għall-merluzz Baltiku tal-Punent jikkontribwixxi b'mod sinifikanti għat-total tal-mortalità mis-sajd ta' dak l-istokk. Filwaqt li jitqies l-istat attwali ta' dak l-istokk, huwa xieraq li jiġu adottati ċerti miżuri dwar is-sajd rikreattiv. B'mod aktar partikolari, jenħtieġ li japplika limitu tal-qabda ta' kuljum għal kull sajjied, liema limitu jenħtieġ ikun aktar restrittiv matul żmien ir-riproduzzjoni tal-ħut. Dan huwa mingħajr preġudizzju għall-prinċipju tal-istabbiltà relattiva applikabbli għall-attivitajiet ta' sajd kummerċjali.
            
         
               (9)
            
            
               Fir-rigward tal-istokk tal-Lvant tal-merluzz Baltiku, minħabba bidliet fil-bijoloġija tiegħu, l-ICES ma setax jistabbilixxi punti ta' referenza bijoloġiċi u minflok ta l-parir li t-TAC għal dak l-istokk ta' merluzz ikun ibbażat fuq approċċ ta' data limitata. Huwa xieraq, għalhekk, li sabiex jingħata kontribut għall-kisba tal-għanijiet tal-pjan, it-TAC għall-merluzz Baltiku tal-Lvant jiġi stabbilit skont l-approċċ ta' prekawzjoni.
            
         
               (10)
            
            
               Fir-rigward tal-aringi tal-Golf ta' Riga, il-parir xjentifiku disponibbli jindika l-preżenza ta' klassi tas-sena 2015 b'saħħitha ħafna. L-istabbiliment ta' TAC skont il-medda tal-mortalità mis-sajd stipulata fl-Anness I, kolonna A, tar-Regolament (UE) 2016/1139, twassal għal żieda konsiderevoli tal-bijomassa tal-istokk riproduttiv li min-naħa tagħha twassal għal kompetizzjoni għolja għall-ikel, tkabbir aktar bil-mod, fattur ta' kundizzjoni aktar baxx u kwalità inferjuri tal-ħut b'mod ġenerali. Billi l-bijomassa tal-istokk riproduttiv ta' dan l-istokk hija ogħla mill-punt ta' referenza tal-bijomassa stipulat fl-Anness II, kolonna A, ta' dak ir-Regolament, huwa xieraq li t-TAC tiġi stabbilita skont il-meded ta' mortalità mis-sajd stipulati fl-Anness I, kolonna B, ta' dak ir-Regolament, billi dan huwa neċessarju biex jiġi evitat dannu serju lil dan l-istokk kawża tad-dinamika bejn l-individwi tal-istess speċi fis-sens tal-punt (b) tal-Artikolu 4(4) ' dak ir-Regolament.
            
         
               (11)
            
            
               Jenħtieġ li l-użu tal-opportunitajiet tas-sajd stipulati f'dan ir-Regolament ikun soġġett għar-Regolament tal-Kunsill (KE) Nru 1224/2009 (3), u b'mod partikolari għall-Artikoli 33 u 34 tiegħu li jikkonċernaw id-dokumentazzjoni tal-qabdiet u l-isforz tas-sajd, u għat-trażmissjoni tad-data dwar l-eżawriment tal-opportunitajiet tas-sajd lill-Kummissjoni. Għalhekk, jenħtieġ li dan ir-Regolament jispeċifika l-kodiċijiet marbuta mal-ħatt l-art tal-istokkijiet soġġetti għal dan ir-Regolament li għandhom jintużaw mill-Istati Membri meta jibagħtu d-data lill-Kummissjoni.
            
         
               (12)
            
            
               Ir-Regolament tal-Kunsill (KE) Nru 847/96 (4) introduċa kondizzjonijiet addizzjonali għal tmexxija minn sena għal sena tat-TAC inkluż, skont l-Artikoli 3 u 4, dispożizzjonijiet dwar il-flessibbiltà għat-TACs prekawzjonarji u analitiċi. Skont l-Artikolu 2 ta' dak ir-Regolament, meta jiġu stabbiliti t-TACs, il-Kunsill irid jiddeċiedi liema huma l-istokkijiet li għalihom ma japplikawx l-Artikoli 3 jew 4, b'mod partikolari abbażi tal-istatus bijoloġiku tal-istokkijiet. Aktar reċenti, il-mekkaniżmu tal-flessibbiltà ta' sena b'sena iddaħħal bl-Artikolu 15(9) tar-Regolament (UE) Nru 1380/2013 għall-istokkijiet kollha li huma soġġetti għall-obbligu ta' ħatt l-art. Għalhekk, sabiex tiġi evitata flessibbiltà eċċessiva li ddgħajjef l-prinċipju tal-isfruttament razzjonali u responsabbli tar-riżorsi bijoloġiċi ħajjin tal-baħar, li tfixkel il-kisba tal-objettivi tal-PKS u li tiddeterjora l-istatus bijoloġiku tal-istokkijiet, jenħtieġ li jiġi stabbilit li l-Artikoli 3 u 4 tar-Regolament (KE) Nru 847/96 japplikaw biss għat-TACs analitiċi meta ma tintużax il-flessibbiltà ta' sena b'sena prevista fl-Artikolu 15(9) tar-Regolament (UE) Nru 1380/2013.
            
         
               (13)
            
            
               Abbażi ta' parir xjentifiku ġdid, TAC preliminari għall-merluzz tan-Norveġja fiż-żona tal-ICES IIIa u fl-ilmijiet tal-Unjoni taż-żoni tal-ICES IIa u IV jenħtieġ li jkun stabbilit għall-perijodu mill-1 ta' Novembru 2016 sal-31 ta' Ottubru 2017. Għalhekk, jenħtieġ li r-Regolament (UE) 2016/72 jiġi emendat skont dan. Sabiex tiġi evitata interruzzjoni tal-attivitajiet tas-sajd, jenħtieġ li d-dispożizzjonijiet dwar il-merluzz tan-Norveġja japplikaw b'effett mill-1 ta' Novembru 2016.
            
         
               (14)
            
            
               Sabiex tkun evitata l-interruzzjoni tal-attivitajiet tas-sajd u sabiex jiġi żgurat l-għajxien tas-sajjieda tal-Unjoni, jenħtieġ li dan ir-Regolament japplika mill-1 ta' Jannar 2017. Għal raġunijiet ta' urġenza, dan ir-Regolament għandu jidħol fis-seħħ immedjatament wara l-pubblikazzjoni tiegħu,
            
         ADOTTA DAN IR-REGOLAMENT:
   KAPITOLU I
   
      DISPOŻIZZJONIJIET ĠENERALI
   
   Artikolu 1
   Suġġett
   Dan ir-Regolament jiffissal-opportunitajiet tas-sajd għal ċerti stokkijiet ta' ħut u gruppi ta' stokkijiet ta' ħut fil-Baħar Baltiku għall-2017.
   Artikolu 2
   Kamp ta' applikazzjoni
   1.   Dan ir-Regolament għandu japplika għall-bastimenti tas-sajd tal-Unjoni li joperaw fil-Baħar Baltiku.
   2.   Dan ir-Regolament għandu japplika wkoll għal sajd rikreattiv meta jissemma espressament fid-dispożizzjonijiet rilevanti.
   Artikolu 3
   Definizzjonijiet
   Għall-finijiet ta' dan ir-Regolament, id-definizzjonijiet imsemmija fl-Artikolu 4 tar-Regolament (UE) Nru 1380/2013 japplikaw. Barra minn hekk, japplikaw id-definizzjonijiet li ġejjin:
   
               (1)
            
            
               “suddiviżjoni” tfisser suddiviżjoni tal-ICES tal-Baħar Baltiku kif iddefinita fl-Anness I tar-Regolament tal-Kunsill (KE) Nru 2187/2005 (5);
            
         
               (2)
            
            
               “qabda totali permissibbli” (TAC) tfisser il-kwantità ta' kull stokk li tista' tinqabad fuq perijodu ta' sena;
            
         
               (3)
            
            
               “kwota” tfisser proporzjon mit-TAC li tkun allokata lill-Unjoni, lil Stat Membru jew lil pajjiż terz.
            
         
               (4)
            
            
               “sajd rikreattiv” tfisser attivitajiet tas-sajd mhux kummerċjali li jisfruttaw ir-riżorsi bijoloġiċi tal-baħar fosthom għar-rikreazzjoni, it-turiżmu jew l-isport.
            
         KAPITOLU II
   
      OPPORTUNITAJIET TAS-SAJD
   
   Artikolu 4
   TACs u allokazzjonijiet
   It-TACs, il-kwoti u l-kondizzjonijiet marbutin b'mod funzjonali magħhom, fejn xieraq, huma stipulati fl-Anness.
   Artikolu 5
   Dispożizzjonijiet speċjali dwar l-allokazzjonijiet tal-opportunitajiet tas-sajd
   L-allokazzjoni ta' opportunitajiet tas-sajd fost l-Istati Membri, kif stipulat f'dan ir-Regolament, għandha tkun mingħajr preġudizzju għal:
   
               (a)
            
            
               skambji magħmula skont l-Artikolu 16(8) tar-Regolament (UE) Nru 1380/2013;
            
         
               (b)
            
            
               tnaqqis u riallokazzjonijiet magħmula skont l-Artikolu 37 tar-Regolament (KE) Nru 1224/2009;
            
         
               (c)
            
            
               ħatt l-art addizzjonali permess skont l-Artikolu 3 tar-Regolament (KE) Nru 847/96 jew skont l-Artikolu 15(9) tar-Regolament (UE) Nru 1380/2013;
            
         
               (d)
            
            
               kwantitajiet miżmuma skont l-Artikolu 4 tar-Regolament (KE) Nru 847/96 jew trasferiti skont l-Artikolu 15(9) tar-Regolament (UE) Nru 1380/2013;
            
         
               (e)
            
            
               tnaqqis magħmul skont l-Artikoli 105 u 107 tar-Regolament (KE) Nru 1224/2009.
            
         Artikolu 6
   Kondizzjonijiet għal ħatt l-art ta' qabdiet u ta' qabdiet aċċessorji
   1.   Qabdiet ta' speċi soġġetti għal limiti ta' qbid u li nqabdu f'żoni tas-sajd speċifikati fl-Artikolu 15(1) tar-Regolament (UE) Nru 1380/2013 huma soġġetti għall-obbligu ta' ħatt l-art, kif stabbilit f'dak l-Artikolu.
   2.   L-istokkijiet ta' speċi mhux fil-mira fil-limiti bijoloġiċi sikuri msemmija fl-Artikolu 15(8) tar-Regolament (UE) Nru 1380/2013 huma identifikati fl-Anness għal dan ir-Regolament għall-finijiet tad-deroga mill-obbligu li l-qabdiet jingħaddu skont il-kwoti rilevanti previsti f'dak l-Artikolu.
   Artikolu 7
   Miżuri dwar is-sajd rikreattiv għall-merluzz fis-suddiviżjonijiet 22-24
   1.   Fis-sajd rikreattiv, mhux aktar minn ħames kampjuni ta' merluzz jistgħu jinżammu għal kull sajjied kuljum fis-suddiviżjonijiet 22-24.
   2.   B'deroga mill-paragrafu 1, mhux aktar minn tliet kampjuni ta' merluzz jistgħu jinżammu għal kull sajjied kuljum fis-suddiviżjonijiet 22-24 fil-perijodu li jibda mill-1 ta' Frar 2017 sal-31 ta' Marzu 2017.
   3.   Il-paragrafi 1 u 2 huma mingħajr preġudizzju għal miżuri nazzjonali aktar stretti.
   KAPITOLU III
   
      DISPOŻIZZJONIJIET FINALI
   
   Artikolu 8
   Trażmissjoni tad-data
   
   Meta, skont l-Artikoli 33 u 34 tar-Regolament (KE) Nru 1224/2009, l-Istati Membri jibagħtu lill-Kummissjoni d-data li tirrigwarda l-kwantitajiet tal-istokkijiet maqbuda jew li nħattu l-art, huma għandhom jużaw il-kodiċijiet tal-istokkijiet stabbiliti fl-Anness għal dan ir-Regolament.
   Artikolu 9
   Flessibbiltà
   1.   Ħlief meta jkun speċifikat mod ieħor fl-Anness għal dan ir-Regolament, l-Artikolu 3 tar-Regolament (KE) Nru 847/96 għandu japplika għall-istokkijiet soġġetti għal TACs prekawzjonarji u l-Artikolu 3(2) u (3) u l-Artikolu 4 ta' dak ir-Regolament għandhom japplikaw għal stokkijiet soġġetti għal TAC analitika.
   2.   L-Artikolu 3(2) u (3) u l-Artikolu 4 tar-Regolament (KE) Nru 847/96 ma għandhomx japplikaw meta Stat Membru juża l-flessibbiltà ta' sena b'sena prevista fl-Artikolu 15(9) tar-Regolament (UE) Nru 1380/2013.
   Artikolu 10
   Emenda għar-Regolament (UE) 2016/72
   Fl-Anness IA tar-Regolament (UE) 2016/72, l-entrata għall-merluzz tan-Norveġja fi IIIa u fl-ilmijiet tal-Unjoni ta' IIa u IV hija sostitwita b'dan li ġej:
   
               
                  Speċi:
               
            
            
               Merluzz tan-Norveġja u qabdiet aċċessorji assoċjati
               
                  Trisopterus esmarkii
               
            
            
               
                  Żona:
               
            
            
               IIIa; Ilmijiet tal-Unjoni ta' IIa u IV
               (NOP/2A3A4)
            
         
               Sena
            
            
               2016
            
            
               2017
            
            
                
            
            
                
            
         
               Danimarka
            
            
               128 880  (6)
                   (8)
               
            
            
               99 907  (6)
                   (11)
               
            
            
                
            
            
                
            
         
               Ġermanja
            
            
               25 (6)
                   (7)
                   (8)
               
            
            
               199 (6)
                   (7)
                   (11)
               
            
            
                
            
            
                
            
         
               Netherlands
            
            
               95 (6)
                   (7)
                   (8)
               
            
            
               74 (6)
                   (7)
                   (11)
               
            
            
                
            
            
                
            
         
               L-Unjoni
            
            
               129 000  (6)
                   (8)
               
            
            
               100 000  (6)
                   (11)
               
            
            
                
            
            
                
            
         
               Norveġja
            
            
               15 000  (9)
               
            
            
                
            
            
                
            
            
                
            
         
               Gżejjer Faeroe
            
            
               6 000  (10)
               
            
            
                
            
            
                
            
            
                
            
         
               TAC
            
            
               Mhux rilevanti
            
            
               Mhux rilevanti
            
            
                
            
            
               TAC analitika
               L-Artikolu 3 tar-Regolament (KE) Nru 847/96 ma għandux japplika
               L-Artikolu 4 tar-Regolament (KE) Nru 847/96 ma għandux japplika
            
         Artikolu 11
   Dħul fis-seħħ
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Huwa għandu japplika mill-1 ta' Jannar 2017, bl-eċċezzjoni tal-Artikolu 10, li għandu japplika mill-1 ta' Novembru 2016.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta' Ottubru 2016.
      
         
            Għall-Kunsill
         
         
            Il-President
         
         M. LAJČÁK
      
   
   
      (1)  Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta' Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).
   
      (2)  Ir-Regolament (UE) 2016/1139 tal-Parlament Ewropew u tal-Kunsill tas-6 ta' Lulju 2016 li jistabbilixxi pjan pluriennali għall-istokkijiet tal-merluzz, l-aringi u l-laċċ ikħal fil-Baħar Baltiku u s-sajd li jisfrutta dawk l-istokkijiet, li jemenda r-Regolament tal-Kunsill (KE) Nru 2187/2005 u li jirrevoka r-Regolament tal-Kunsill (KE) Nru 1098/2007 (ĠU L 191, 15.7.2016, p. 1).
   
      (3)  Ir-Regolament tal-Kunsill (KE) Nru 1224/2009 tal-20 ta' Novembru 2009 li jistabbilixxi sistema Komunitarja ta' kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (ĠU L 343, 22.12.2009, p. 1).
   
      (4)  Ir-Regolament tal-Kunsill (KE) Nru 847/96 tas-6 ta' Mejju 1996 li jintroduċi kondizzjonijiet addizzjonali għal tmexxija minn sena għal sena tat-TAC u l-kwoti (ĠU L 115, 9.5.1996, p. 3).
   
      (5)  Ir-Regolament tal-Kunsill (KE) Nru 2187/2005 tal-21 ta' Diċembru 2005 għall-konservazzjoni ta' riżorsi tas-sajd permezz ta' miżuri tekniċi fil-Baħar Baltiku, fil-Belts u fis-Sound, li jemenda r-Regolament (KE) Nru 1434/98 u jħassar ir-Regolament (KE) Nru 88/98 (ĠU L 349, 31.12.2005, p. 1).
   
      (6)  Mingħajr preġudizzju għall-obbligu ta' ħatt l-art, il-qabdiet tal-merlangu jistgħu jingħaddu ma' mhux iżjed minn 5 % tal-kwota (OT2/* 2A3A4), dment li dawn il-qabdiet u l-qabdiet aċċessorji ta' dawk l-ispeċijiet li jingħaddu skont l-Artikolu 15(8) tar-Regolament (UE) Nru 1380/2013, b'kollox ma jirrappreżentawx iżjed minn 9 % ta' din il-kwota għall-merluzz tan-Norveġja.
   
      (7)  Il-kwota tista' tiġi mistada fl-ilmijiet tal-Unjoni taż-żoni tal-ICES IIa, IIIa u IV biss.
   
      (8)  Il-kwota tal-Unjoni tista' tiġi mistada biss mill-1 ta' Jannar sal-31 ta' Ottubru 2016.
   
      (9)  Għandha tintuża tabella ta' klassifikazzjoni.
   
      (10)  Għandha tintuża tabella ta' klassifikazzjoni. Tinkludi massimu ta' 15 % ta' qabdiet aċċessorji inevitabbli (NOP/*2A3A4), li għandhom jingħaddu ma' din il-kwota.
   
      (11)  Il-kwota tal-Unjoni tista' tiġi mistada mill-1 ta' Novembru 2016 sal-31 ta' Ottubru 2017.
   
      ANNESS
      
         IT-TACs APPLIKABBLI GĦALL-BASTIMENTI TAS-SAJD TAL-UNJONI F'ŻONI FEJN JEŻISTU T-TACs SKONT L-ISPEĊI U Ż-ŻONA
      
      It-tabelli li ġejjin jistabbilixxu t-TACs u l-kwoti (f'tunnellati ta' piż ħaj, ħlief fejn ikun speċifikat mod ieħor) skont l-istokk u l-kondizzjonijiet funzjonalment marbuta magħhom.
      Ir-referenzi għaż-żoni tas-sajd huma referenzi għaż-żoni tal-ICES, dment li ma jkunx speċifikat mod ieħor.
      L-istokkijiet tal-ħut huma msemmija skont l-ordni alfabetika tal-ismijiet bil-Latin tal-ispeċi.
      Għall-finijiet ta' dan ir-Regolament, qiegħda tingħata t-tabella komparattiva li ġejja bl-ismijiet bil-Latin u bl-ismijiet komuni:
      
                  Isem xjentifiku
               
               
                  Kodiċi Alfa-3
               
               
                  Isem komuni
               
            
                  Clupea harengus
               
               
                  HER
               
               
                  Aringa
               
            
                  Gadus morhua
               
               
                  COD
               
               
                  Merluzz
               
            
                  Pleuronectes platessa
               
               
                  PLE
               
               
                  Barbun tat-tbajja'
               
            
                  Salmo salar
               
               
                  SAL
               
               
                  Salamun
               
            
                  Sprattus sprattus
               
               
                  SPR
               
               
                  Laċċa kaħla
               
            
         
      
                  
                     Speċi:
                  
               
               
                  Aringa
                  
                     Clupea harengus
                  
               
               
                  
                     Żona:
                  
               
               
                  Suddiviżjonijiet 30-31
                  (HER/30/31.)
               
            
                  Finlandja
               
               
                  115 599 
               
               
                   
               
               
                   
               
            
                  Żvezja
               
               
                  25 399 
               
               
                   
               
               
                   
               
            
                  L-Unjoni
               
               
                  140 998 
               
               
                   
               
               
                   
               
            
                  TAC
               
               
                  140 998 
               
               
                   
               
               
                  TAC analitika
               
            
         
      
                  
                     Speċi:
                  
               
               
                  Aringa
                  
                     Clupea harengus
                  
               
               
                  
                     Żona:
                  
               
               
                  Suddiviżjonijiet 22-24
                  (HER/3BC+24)
               
            
                  Danimarka
               
               
                  3 981 
               
               
                   
               
               
                   
               
            
                  Ġermanja
               
               
                  15 670 
               
               
                   
               
               
                   
               
            
                  Finlandja
               
               
                  2
               
               
                   
               
               
                   
               
            
                  Polonja
               
               
                  3 695 
               
               
                   
               
               
                   
               
            
                  Żvezja
               
               
                  5 053 
               
               
                   
               
               
                   
               
            
                  L-Unjoni
               
               
                  28 401 
               
               
                   
               
               
                   
               
            
                  TAC
               
               
                  28 401 
               
               
                   
               
               
                  TAC analitika
                  L-Artikolu 3(2) u (3) tar-Regolament (KE) Nru 847/96 ma għandux japplika
                  L-Artikolu 4 tar-Regolament (KE) Nru 847/96 ma għandux japplika
                  Għandu japplika l-Artikolu 6(2) ta' dan ir-Regolament
               
            
         
      
                  
                     Speċi:
                  
               
               
                  Aringa
                  
                     Clupea harengus
                  
               
               
                  
                     Żona:
                  
               
               
                  Ilmijiet tal-Unjoni tas-Suddiviżjonijiet 25-27, 28.2, 29 u 32
                  (HER/3D-R30)
               
            
                  Danimarka
               
               
                  4 205 
               
               
                   
               
               
                   
               
            
                  Ġermanja
               
               
                  1 115 
               
               
                   
               
               
                   
               
            
                  Estonja
               
               
                  21 473 
               
               
                   
               
               
                   
               
            
                  Finlandja
               
               
                  41 914 
               
               
                   
               
               
                   
               
            
                  Latvja
               
               
                  5 299 
               
               
                   
               
               
                   
               
            
                  Litwanja
               
               
                  5 580 
               
               
                   
               
               
                   
               
            
                  Polonja
               
               
                  47 618 
               
               
                   
               
               
                   
               
            
                  Żvezja
               
               
                  63 925 
               
               
                   
               
               
                   
               
            
                  L-Unjoni
               
               
                  191 129 
               
               
                   
               
               
                   
               
            
                  TAC
               
               
                  Mhux rilevanti
               
               
                   
               
               
                  TAC analitika
                  Għandu japplika l-Artikolu 6(2) ta' dan ir-Regolament
               
            
         
      
                  
                     Speċi:
                  
               
               
                  Aringa
                  
                     Clupea harengus
                  
               
               
                  
                     Żona:
                  
               
               
                  Suddiviżjoni 28.1
                  (HER/03D.RG)
               
            
                  Estonja
               
               
                  14 350 
               
               
                   
               
               
                   
               
            
                  Latvja
               
               
                  16 724 
               
               
                   
               
               
                   
               
            
                  L-Unjoni
               
               
                  31 074 
               
               
                   
               
               
                   
               
            
                  TAC
               
               
                  31 074 
               
               
                   
               
               
                  TAC analitika
                  Għandu japplika l-Artikolu 6(2) ta' dan ir-Regolament
               
            
         
      
                  
                     Speċi
                  
               
               
                  Merluzz
                  
                     Gadus morhua
                  
               
               
                  
                     Żona:
                  
               
               
                  Ilmijiet tal-Unjoni tas-Suddiviżjonijiet 25-32
                  (COD/3DX32.)
               
            
                  Danimarka
               
               
                  7 089 
               
               
                   
               
               
                   
               
            
                  Ġermanja
               
               
                  2 820 
               
               
                   
               
               
                   
               
            
                  Estonja
               
               
                  691
               
               
                   
               
               
                   
               
            
                  Finlandja
               
               
                  542
               
               
                   
               
               
                   
               
            
                  Latvja
               
               
                  2 636 
               
               
                   
               
               
                   
               
            
                  Litwanja
               
               
                  1 736 
               
               
                   
               
               
                   
               
            
                  Polonja
               
               
                  8 161 
               
               
                   
               
               
                   
               
            
                  Żvezja
               
               
                  7 182 
               
               
                   
               
               
                   
               
            
                  L-Unjoni
               
               
                  30 857 
               
               
                   
               
               
                   
               
            
                  TAC
               
               
                  Mhux rilevanti
               
               
                   
               
               
                  TAC prekawzjonarja
                  L-Artikolu 3(2) u (3) tar-Regolament (KE) Nru 847/96 ma għandux japplika
                  L-Artikolu 4 tar-Regolament (KE) Nru 847/96 ma għandux japplika
               
            
         
      
                  
                     Speċi:
                  
               
               
                  Merluzz
                  
                     Gadus morhua
                  
               
               
                  
                     Żona:
                  
               
               
                  Suddiviżjonijiet 22-24
                  (COD/3BC+24)
               
            
                  Danimarka
               
               
                  2 444 
               
               
                   
               
               
                   
               
            
                  Ġermanja
               
               
                  1 194 
               
               
                   
               
               
                   
               
            
                  Estonja
               
               
                  54
               
               
                   
               
               
                   
               
            
                  Finlandja
               
               
                  48
               
               
                   
               
               
                   
               
            
                  Latvja
               
               
                  202
               
               
                   
               
               
                   
               
            
                  Litwanja
               
               
                  131
               
               
                   
               
               
                   
               
            
                  Polonja
               
               
                  654
               
               
                   
               
               
                   
               
            
                  Żvezja
               
               
                  870
               
               
                   
               
               
                   
               
            
                  L-Unjoni
               
               
                  5 597 
               
               
                   
               
               
                   
               
            
                  TAC
               
               
                  5 597  (1)
                  
               
               
                   
               
               
                  TAC analitika
                  L-Artikolu 3(2) u (3) tar-Regolament (KE) Nru 847/96 ma għandux japplika
                  L-Artikolu 4 tar-Regolament (KE) Nru 847/96 ma għandux japplika
               
            
         
      
                  
                     Speċi:
                  
               
               
                  Barbun tat-tbajja'
                  
                     Pleuronectes platessa
                  
               
               
                  
                     Żona:
                  
               
               
                  Ilmijiet tal-Unjoni tas-Suddiviżjonijiet 22-32
                  (PLE/3BCD-C)
               
            
                  Danimarka
               
               
                  5 632 
               
               
                   
               
               
                   
               
            
                  Ġermanja
               
               
                  626
               
               
                   
               
               
                   
               
            
                  Polonja
               
               
                  1 179 
               
               
                   
               
               
                   
               
            
                  Żvezja
               
               
                  425
               
               
                   
               
               
                   
               
            
                  L-Unjoni
               
               
                  7 862 
               
               
                   
               
               
                   
               
            
                  TAC
               
               
                  7 862 
               
               
                   
               
               
                  TAC analitika
               
            
         
      
                  
                     Speċi:
                  
               
               
                  Salamun
                  
                     Salmo salar
                  
               
               
                  
                     Żona:
                  
               
               
                  Ilmijiet tal-Unjoni tas-Suddiviżjonijiet 22-31
                  (SAL/3BCD-F)
               
            
                  Danimarka
               
               
                  19 879  (2)
                  
               
               
                   
               
               
                   
               
            
                  Ġermanja
               
               
                  2 212  (2)
                  
               
               
                   
               
               
                   
               
            
                  Estonja
               
               
                  2 020  (2)
                  
               
               
                   
               
               
                   
               
            
                  Finlandja
               
               
                  24 787  (2)
                  
               
               
                   
               
               
                   
               
            
                  Latvja
               
               
                  12 644  (2)
                  
               
               
                   
               
               
                   
               
            
                  Litwanja
               
               
                  1 486  (2)
                  
               
               
                   
               
               
                   
               
            
                  Polonja
               
               
                  6 030  (2)
                  
               
               
                   
               
               
                   
               
            
                  Żvezja
               
               
                  26 870  (2)
                  
               
               
                   
               
               
                   
               
            
                  L-Unjoni
               
               
                  95 928  (2)
                  
               
               
                   
               
               
                   
               
            
                  TAC
               
               
                  Mhux rilevanti
               
               
                   
               
               
                  TAC analitika
                  L-Artikolu 3(2) u (3) tar-Regolament (KE) Nru 847/96 ma għandux japplika
                  L-Artikolu 4 tar-Regolament (KE) Nru 847/96 ma għandux japplika
               
            
         
      
                  
                     Speċi:
                  
               
               
                  Salamun
                  
                     Salmo salar
                  
               
               
                  
                     Żona:
                  
               
               
                  Ilmijiet tal-Unjoni tas-Suddiviżjoni 32
                  (SAL/3D32.)
               
            
                  Estonja
               
               
                  1 075  (3)
                  
               
               
                   
               
               
                   
               
            
                  Finlandja
               
               
                  9 410  (3)
                  
               
               
                   
               
               
                   
               
            
                  L-Unjoni
               
               
                  10 485  (3)
                  
               
               
                   
               
               
                   
               
            
                  TAC
               
               
                  Mhux rilevanti
               
               
                   
               
               
                  TAC prekawzjonarja
               
            
         
      
                  
                     Speċi:
                  
               
               
                  Laċċa kaħla
                  
                     Sprattus sprattus
                  
               
               
                  
                     Żona:
                  
               
               
                  Ilmijiet tal-Unjoni tas-Suddiviżjonijiet 22-32
                  (SPR/3BCD-C)
               
            
                  Danimarka
               
               
                  25 745 
               
               
                   
               
               
                   
               
            
                  Ġermanja
               
               
                  16 310 
               
               
                   
               
               
                   
               
            
                  Estonja
               
               
                  29 896 
               
               
                   
               
               
                   
               
            
                  Finlandja
               
               
                  13 477 
               
               
                   
               
               
                   
               
            
                  Latvja
               
               
                  36 107 
               
               
                   
               
               
                   
               
            
                  Litwanja
               
               
                  13 061 
               
               
                   
               
               
                   
               
            
                  Polonja
               
               
                  76 627 
               
               
                   
               
               
                   
               
            
                  Żvezja
               
               
                  49 770 
               
               
                   
               
               
                   
               
            
                  L-Unjoni
               
               
                  260 993 
               
               
                   
               
               
                   
               
            
                  TAC
               
               
                  Mhux rilevanti
               
               
                   
               
               
                  TAC analitika
                  Għandu japplika l-Artikolu 6(2) ta' dan ir-Regolament
               
            
         (1)  Din il-kwota tista' tiġi mistada mill-1 ta' Jannar sal-31 ta' Jannar 2017 u mill-1 ta' April sal-31 ta' Diċembru 2017.
      
         (2)  Espress fl-għadd ta' ħut individwali.
      
         (3)  Espress fl-għadd ta' ħut individwali.